Serviciu de Salú del Principáu d'Asturies

El Serviciu de Salú del Principáu d'Asturies (SESPA) ye l'organismu encargáu de xestionar tolo relativo a los servicios médicos n'Asturies dende que fueron trensferíes les competencies en sanidá dende'l gobiernu central al Principáu nel 2002.

El SESPA ye l'encargáu de xestionar, ente otros, l'Hospital Universitariu Central d'Asturies (HUCA) n'Uviéu, l'Hospital de Cabueñes en Xixón, l'Hospital San Agustín d'Avilés, l'Hospital Valle del Nalón, en Llangréu y l'Hospital Álvarez Buylla en Mieres.

Historia
El 1 de xineru de 2002 Asturies recibió les competencies sanitaries, polo que pasó a xestionar por completu 7 hospitales públicos, 6 concertaos, 78 centros de salú y una plantí­a cercana a los 13.000 trabayadores. En total una xestión que se calculaba nunos 939 millones d'euros, casi'l 40% del presupuestu autonómicu. 

En xunu d'esi mesmu añu tuvo llugar la primera fuelga nel SESPA, que duró 3 selmanes. Foi una novedá n'España, porque nenguna de les otres comunidaes a les que se-yos habíen tranferío les competencies sanitaries había tenío esos problemes. Pa poder financiar les peticiones de los sanitarios el gobiernu del Principáu viose forzáu a crear el conocíu como céntimu sanitariu, un impuestu sobre los carburantes.

 Árees sanitaries 
Asturies ta xebrada en 8 árees sanitaries, según s'amosa nel mapa darréu. 

centrado|Mapa d'Asturies coles árees sanitaries.

 Númberu  Cabeza  Hospital  Conceyos I  Xarrio  Hospital de Xarrio  Bual, Castropol, Cuaña, El Franco, Grandas de Salime, Eilao, Navia, Pezós, Samartín d'Ozcos, San Tiso d'Abres, Santalla d'Ozcos, Tapia, Taramundi, Valdés, A Veiga, Vilanova d'Ozcos y Villayón II  Cangas del Narcea  Hospital Carmen y Severo Ochoa  Allande, Cangas del Narcea, Degaña, Ibias y Tinéu III  Avilés  Hospital San Agustín  Avilés, Castrillón, Corvera, Cuideiru, Gozón, Illas, Muros, Pravia y Sotu'l Barcu IV  Uviéu  Hospital Universitariu Central d'Asturies, Hospital Monte Naranco Miranda, Bimenes, Cabranes, Candamu, Grau, Llanera, Nava, Noreña, Uviéu, Proaza, Quirós, Les Regueres, La Ribera, Salas, Santo Adriano, Sariegu, Siero, Somiedo, Teberga, Tameza, Morcín y Riosa V  Xixón Hospital Universitariu de Cabueñes  Carreño, Xixón y Villaviciosa VI  Les Arriondes  Hospital del Oriente d'Asturies  Amieva, Cabrales, Cangues d'Onís, Caravia, Colunga, Llanes, Onís, Parres, El Valle Altu de Peñamellera, El Valle Baju de Peñamellera, Piloña, Ponga, Ribedeva y Ribeseya VII  Mieres  Hospital Álvarez Buylla  Ayer, Ḷḷena y Mieres VIII  Llangréu  Hospital Valle del Nalón  Casu, Llangréu, Llaviana, Samartín del Rei Aurelio y Sobrescobiu

 Referencies 

 Enllaces esternos 
Salud Proxim@ , portal de salú del Principáu d'Asturies

Categoría:Sanidá n'Asturies